Súhlasím s Vami, že hodnotenie v EČ a PFIČ MS nemá byť pretransformované do čiastkovej známky z predmetu za druhý polrok. Napríklad aj kvôli tomu, že nie je výsledkom overovania Vašich vedomostí príslušným učiteľom, nejde o overovanie vedomostí a zručností za príslušné obdobie (druhý polrok) a tiež kvôli tomu, že hodnotenie externej a písomnej formy MS sa objaví na maturitnom vysvedčení. Riešenie tohto problému nie je v kompetencii NÚCEM. Navrhujem Vám, aby ste sa s Vašou otázkou obrátili na riaditeľa školy, ktorý má právo vydávať Klasifikačný poriadok školy a môže takéto konanie (pretransformovanie hodnotenia EČ a PFIČ MS do čiastkovej známky za druhý polrok) zakázať. NÚCEM nemá dosah na klasifikačné poriadky jednotlivých škôl.